|  |
| --- |
| Številka: 007-716/2021/ |
| Ljubljana, 11. 6. 2021 |
| EVA 2021-1611-0056 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Uredbe o obsegu izdaje, sestavinah, apoenih in glavnih znamenjih zbirateljskih kovancev ob 30. obletnici državnosti Republike Slovenije – predlog za obravnavo**  |
| **1. Predlog sklepov vlade:** |
| Na podlagi prvega, drugega in četrtega odstavka 5. člena in prvega odstavka 6. člena Zakona o priložnostnih kovancih (Uradni list RS, št. 53/07) ter v zvezi s tretjo alinejo drugega odstavka 1. člena Uredbe o določitvi dogodkov, ob katerih se v letu 2021 izdajo priložnostni kovanci (Uradni list RS, št. 4/20 in 36/21) je Vlada Republike Slovenije sprejela naslednjiS K L E P :Vlada Republike Slovenije je izdala Uredbo o obsegu izdaje, sestavinah, apoenih in glavnih znamenjih zbirateljskih kovancev ob 30. obletnici državnosti Republike Slovenije, ter jo objavi v Uradnem listu Republike Slovenije.Priloge:* predlog uredbe z obrazložitvijo
* videz kovanca z obrazložitvijo avtorja
* mnenje Službe Vlade RS za zakonodajo

Sklep prejmejo:* Ministrstvo za finance
* Služba Vlade Republike Slovenije za zakonodajo
* Banka Slovenije, Slovenska 35, 1505 Ljubljana
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Urška Cvelbar, generalna direktorica Direktorata za finančni sistem
* Miha Pogačar, vodja Sektorja za bančništvo
* Brigita Gašperin, podsekretarka
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| /  |
| **5. Kratek povzetek gradiva:** |
| Vlada Republike Slovenije (v nadaljnjem besedilu: vlada) je z Uredbo o določitvi dogodkov, ob katerih se v letu 2021 izdajo priložnostni kovanci (Uradni list RS, 4/20 in 36/21), določila, da se v letu 2021 izdajo zbirateljski kovanci ob 30. obletnici državnosti Republike Slovenije. Vlada s predlagano uredbo določa značilnosti teh zbirateljskih kovancev in obseg izdaje. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | +550.000 |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  | +310.000 |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MF | 1611-11-0014Urejanje finančne politike | 6523 Stroški kovanja kovancev in BS | 310.000 |  |
|  |  |  |  |  |
| **SKUPAJ** | **310.000** |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| V skladu z Zakonom o priložnostnih kovancih (Uradni list RS, št. 53/07) za izvedbo strokovnih in tehničnih nalog v zvezi z izdajo priložnostnih kovancev guverner Banke Slovenije v soglasju z ministrom za finance imenuje Komisijo za izdajo priložnostnih kovancev. Predlog uredbe povzema odločitve navedene komisije, za katere je pristojna v skladu z zakonom. Glede na to predhodna objava gradiva na spletni strani predlagatelja ni potrebna.  |
| (Če je odgovor DA, navedite:Datum objave:  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| **mag. Andrej Šircelj** **minister** |

PRILOGE:

* predlog uredbe z obrazložitvijo
* videz kovanca z obrazložitvijo avtorja
* mnenje Službe Vlade RS za zakonodajo

 PREDLOG

Na podlagi prvega, drugega in četrtega odstavka 5. člena in prvega odstavka 6. člena Zakona o priložnostnih kovancih (Uradni list RS, št. 53/07) ter v zvezi s tretjo alinejo drugega odstavka 1. člena Uredbe o določitvi dogodkov, ob katerih se v letu 2021 izdajo priložnostni kovanci (Uradni list RS, št. 4/20 in 36/21) je Vlada Republike Slovenije sprejela naslednji

S K L E P :

Vlada Republike Slovenije je izdala Uredbo o obsegu izdaje, sestavinah, apoenih in glavnih znamenjih zbirateljskih kovancev ob 30. obletnici državnosti Republike Slovenije, ter jo objavi v Uradnem listu Republike Slovenije.

 mag. Janja Garvas Hočevar

 VRŠILKA DOLŽNOSTI GENERALNEGA SEKRETARJA VLADE

Št.:

Ljubljana, dne

PREDLOG

Na podlagi prvega, drugega in četrtega odstavka 5. člena in prvega odstavka 6. člena Zakona o priložnostnih kovancih (Uradni list RS, št. 53/07) ter v zvezi s tretjo alinejo drugega odstavka 1. člena Uredbe o določitvi dogodkov, ob katerih se v letu 2021 izdajo priložnostni kovanci (Uradni list RS, št. 4/20 in 36/21) Vlada Republike Slovenije izdaja

**U R E D B O**

**o obsegu izdaje, sestavinah, apoenih in glavnih znamenjih zbirateljskih kovancev**

**ob 30. obletnici državnosti Republike Slovenije**

1. člen

Republika Slovenija v letu 2021 izda zbirateljske kovance ob 30. obletnici državnosti Republike Slovenije v obsegu ter z glavnimi znamenji in drugimi značilnostmi, določenimi s to uredbo.

2. člen

Ob 30. obletnici državnosti Republike Slovenije izda Republika Slovenija:

- zlatnike z nominalno vrednostjo 100 eurov v količini 750 kovancev in skupni nominalni vrednosti 75.000 eurov,

* srebrnike z nominalno vrednostjo 30 eurov v količini 1.250 kovancev in skupni nominalni vrednosti 37.500 eurov ter
* dvokovinske zbirateljske kovance z nominalno vrednostjo 3 eure v količini 51.000 kovancev in skupni nominalni vrednosti 153.000 eurov.

3. člen

(1) Zlatniki so izdelani iz zlata čistine 900/1000 z ravnimi in reliefnimi površinami.

(2) Zlatnik tehta 7 gramov in ima premer 24 milimetrov. Pri posameznem zlatniku je dovoljen odmik pri teži do –1 ‰/+1 % in pri premeru do +/– 0,1 milimetra.

4. člen

(1) Srebrniki so izdelani iz srebra čistine 925/1000 z ravnimi in reliefnimi površinami.

(2) Srebrnik tehta 15 gramov in ima premer 32 milimetrov. Pri posameznem srebrniku je dovoljen odmik pri teži do –1 ‰/+1 % in pri premeru do +/– 0,1 milimetra.

5. člen

(1) Dvokovinski zbirateljski kovanci so sestavljeni iz kolobarja (zlitina: 75 % bakra, 20 % cinka, 5 % niklja) in jedra (zlitina: 75 % bakra in 25 % niklja).

(2) Kovanec tehta 15 gramov in ima premer 32 milimetrov (od tega jedro 22 milimetrov). Pri posameznem kovancu je dopusten odmik pri teži do +/– 2 % in pri premeru do +/– 0,1 milimetra.

6. člen

Videz zbirateljskih kovancev iz 3., 4. in 5. člena te uredbe je naslednji:

* sprednja stran:

na desni polovici kovanca je izpisana nominalna vrednost »100 EURO« (ali »30 EURO«, ali »3 EURO«). Na levi polovici sta med tremi ravnimi črtami napisa »SLOVENIJA« in »2021«;

– hrbtna stran:

na desni strani kovanca ja zapisana obletnica »30 LET«. Osrednji del kovanca zaznamujejo motiv silhuete Triglava z enostavno, čisto in unikatno grafično upodobitvijo v obliki štirih črt. Med črtami je napis »REPUBLIKA SLOVENIJA«.

7. člen

Zbirateljski kovanci, izdani na podlagi te uredbe, so okrogli in po obodu nazobčani.

KONČNA DOLOČBA

8. člen

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2021-1611-0056

Vlada Republike Slovenije

 Janez Janša

 predsednik

**OBRAZLOŽITEV**

Na podlagi Zakona o priložnostnih kovancih (Uradni list RS, št. 53/07) izdaja Republika Slovenija priložnostne kovance ob političnih, zgodovinskih, znanstvenih, kulturnih, športnih, humanitarnih in drugih dogodkih, ki so splošnega pomena za državo ali imajo širši mednarodni pomen.

Zakon o priložnostnih kovancih določa, da Vlada Republike Slovenije določi dogodke, ob katerih se izdajo priložnostni kovanci. Vlada je z Uredbo o določitvi dogodkov, ob katerih se v letu 2021 izdajo priložnostni kovanci (Uradni list RS, št. 4/20 in 36/21), določila, da se v letu 2021 izdajo zbirateljski kovanci ob 30. obletnici državnosti Republike Slovenije. Na tej podlagi se z Uredbo o obsegu izdaje, sestavinah, apoenih in glavnih znamenjih zbirateljskih kovancev ob 30. obletnici državnosti Republike Slovenije določajo posamezne značilnosti teh zbirateljskih kovancev.

Banka Slovenije je na podlagi Uredbe o določitvi dogodkov, ob katerih se v letu 2021 izdajo priložnostni kovanci, in v skladu z nalogami, določenimi v pogodbi o opravljanju strokovnih in tehničnih nalog v zvezi z izdajo tečajnih in priložnostnih kovancev, sklenjeni z Ministrstvom za finance, 9. aprila 2021 objavila javni anonimni natečaj za oblikovanje likovnih rešitev zbirateljskih kovancev ob 30. obletnici državnosti Republike Slovenije. Razpis je bil objavljen v razglasnem delu Uradnega lista RS, št. 54/21, in na spletni strani Banke Slovenije. Neobvezno pisno povabilo je bilo poslano udeležencem prejšnjih natečajev. Povabilo je bilo poslano tudi društvom ter srednjim in visokim šolam s področja oblikovanja. Do zaključka natečaja 17. maja 2021 je prispelo 11 likovnih rešitev.

Strokovni pregled in oceno skladnosti likovnih rešitev z natečajnimi pogoji je opravila Strokovna žirija za pregled in oceno dizajnov priložnostnih kovancev (v nadaljnjem besedilu: strokovna žirija). Strokovna žirija je pripravila pisno oceno prispelih likovnih rešitev in predlagala Komisiji za izdajo priložnostnih kovancev najustreznejše predloge likovnih rešitev.

Komisija za izdajo priložnostnih kovancev, ki jo imenuje guverner Banke Slovenije v soglasju z ministrom za finance, je na 125. seji, 28. maja 2021 na podlagi pisne ocene strokovne žirije in pregleda prispelih likovnih rešitev sprejela odločitev, da Vladi Republike Slovenije predlaga, da se za izvedbeni projekt izbere likovna rešitev s šifro »2329«, katere avtor je Gregor Ivanušič (v prilogi).

Predlog Uredbe o obsegu izdaje, sestavinah, apoenih in glavnih znamenjih poleg videza kovanca določa nekatere sestavine zbirateljskih kovancev, in sicer nominalno vrednost kovancev, količino izdaje, kovino, iz katere bodo izdelani, ter velikost in težo kovancev.

V skladu s tem uredba predvideva izdajo 750 zlatnikov z nominalno vrednostjo 100 evrov, 1.250 srebrnikov z nominalno vrednostjo 30 evrov in 51.000 dvokovinskih kovancev z nominalno vrednostjo 3 evre. Zlatniki tehtajo 7 gramov in imajo premer 24 milimetrov, srebrniki in zbirateljski dvokovinski kovanci pa tehtajo 15 gramov ter imajo premer 32 milimetrov.